**Урок літаратурнага чытання**

*Масюк Л.Т.*

 *настаўніца пачатковых класаў*

**Тэма:** Д. Слаўковіч “Як Шурык з дому ўцякаў”

**Мэта:** ствараць умовы для фарміравання навыку правільнага, свядомага, выразнага чытання; развіваць уменне працаваць з тэкстам; узбагачаць слоўнікавы запас вучняў; выхоўваць цярплівасць, чуласць, дабрыню, клапатлівыя адносіны да сваёй сям’і.

**Ход урока**

1. **Арганізацыйны момант.**
* Даўным-даўно на Зямлі не было ні раслін, ні фарбаў, якія так упрыгожваюць яе, – і вось Тварэц задумаў ажывіць зямлю, рассыпаў паўсюль насенне жыцця і папрасіў Сонейка сагрэць яго сваім цяплом, а Ваду- напаіць яго вільгаццю.

Сонейка сагрэла зямлю, Вада паіла, але насенне не ўзыходзіла. Яно не хацела расці шэрым, а іншых фарбаў не было. Тады над зямлёй з’явілася рознакаляровая Вясёлка і ўпрыгожыла наваколле. І насенне прарасло, ажывіла зямлю.

Я запрасіла гэтую вясёлку на наш урок. Такая вясёлка ёсць унутры кожнага чалавека, яна робіць нас яркімі, не падобнымі адзін да аднаго.

1. **Пастаноўка мэт і задач урока**

На дошцы літары м, я,с, я, і, ‘, з якіх дзеці складаюць слова.

* Як вы лічыце, пра што пойдзе размова на ўроку? Што значыць для вас родны дом? Раскажыце пра свае абавязкі ў сям’і?

У кожнага з нас ёсць дом. Гэта дом, у якім кожны з нас нарадзіўся і вырас.

У кожнага – свой дом, сагрэты цяплом і ласкай блізкіх людзей. Дом – гэта абавязкова сям’я. А сям’я – лепшая абарона ад ўсіх бед.

1. **Моўная размінка**

**А)** (чытанне верша)

Мама, тата,

Брат і я –

Наша дружная сям’я.

Дзве бабулі, два дзяды,

З імі разам хоць куды. (чытаем шэптам, гучна, павольна, хутка, пра сябе)

**Б)** работа над скарагаворкай:

Твая маці і мая маці пяклі булкі ў адной хаце.

1 гр. – расказаць верш пра “ Бацькоўская хата” І. Калеснік

2 гр. – прачытаць верш “Стол” І. Муравейкі

3 гр. – расказаць пра сваю сям’ю.

1. **Вывучэнне новага матэрыялу**
* Што значыць сям’я для кожнага з вас? Ці многа часу вы праводзіце з татам і мамай? – У якія гульні вы з імі гуляеце? Ці дапамагаеце бацькам? Для чаго патрэбна сям’я?
1. **Падрыхтоўка да ўспрымання твора.**
* Разглядзіце малюнак на ст. 114. Хто на ім адлюстраваны? (хлопчык, галоўны герой). Чым займаецца хлопчык?

Прачытайце загаловак апавядання Даіра Слаўковіча. Ці адпавядае ён зместу ілюстрацыі. Пра што, на вашу думку, пойдзе гаворка ў творы? Паслухайце яго, знайдзіце пацвярджэнне сваім меркаванням.

1. **Аналіз твора.**
* Прачытайце апавяданне, скажыце, што выклікала ў Шурыка жаданне ўцячы з дому? Пацвярдзіце сваю думку радкамі твора. – Які настрой быў у хлопчыка? Зачытайце адказ. – Хто зразумеў прычыну засмучанасці Шурыка? (Дзед)

Разыграйце дыялог, які адбыўся паміж хлопчыкам і дзедам.

На што паскардзіўся Шурык дзеду? (Што маці яго не любіць)

Чаму хлопчык зрабіў такі вывад? (падмацуйце адказ радкамі з твора).

Пра што сведчаць сказы: Не заслужыў? Яна кожны раз гэтак кажа?

(пра тое, што Шурык часта не слухаецца маці, не выконвае свае абавязкі, абяцанні).

Што зрабіў дзед? (параіў хлопчыку перад далёкай дарогай пакінуць аб сябе добрую памяць).

Зачытайце ўрывак,, які адпавядае зместу малюнка. Якую добрую справу зрабіў Шурык? Як змяніўся яго настрой? Якую ўзнагароду атрымаў Шурык за выкананую працу?

1. **Работа ў парах:**

Вылучыць з тэксту словы і выразы для характарыстыкі Шурыка. Скласці вусны партрэт хлопчыка.

1. **Тлумачэнне незнаёмых слоў.**

Прызба – невысокі, звычайна земляны насып знадворку ўздоўж сцен хаты.

Панадворак – двор каля хаты.

Паветка – павець, пляцоўка пад страхой на слупах, прызначаная для хавання чаго-небудзь ад дажджу, непагоды.

* Якая галоўная думка твора?(працавіты чалавек суму не ведае)
1. **Фізкультхвілінка**

Устаюць, глыбока ўдыхаюць паветра і ўяўляюць, што яны збіраюцца ўверх па вясёлцы. Выдыхаюць – з’яджаюць ўніз.

Потым заплюшчыць вочы і ўявіць які-небудзь колер вясёлкі.

1. **Работа ў группах.**

1 гр. – складае са слоў прыказку : сваё, кожнаму, дзіця, міла, татку.

2 гр. – адгадайце загадку: сядзіць дзіця і гаворыць:

У мяне ёсць бацька і маці, але я ім не сын. Хто я ім? (Унук)

1. **Паведамленні вучняў**

(зачытв. павучальныя апавяданні)

* Як выхоўвала маці сваю дачку?

Вывад: Любоў да дзяцей бескарыслівая. Маці заўсёды з намі, любіць і разумее нас. А ці заўсёды мы разумеем гэта?

* Паспрабуйце на хвіліну уявіць сабе -- што аднойчы ваша маці прачнулася і сказала: Я вельмі люблю цябе, сынок(дачушка)! Больш за ўсіх на свеце! І не стала б нічога рабіць для вас. Яна ж сказала пра сваю любоў. Хіба гэтага мала? А хіба не так некаторыя з нас адказваюць на любоў маці? Сказаць лягчэй, чым зрабіць. Гэта вядома ўсім.
1. **Падвядзенне вынікаў.**
* Вашы таты, мамы, бабулі, дзядулі вельмі любяць вас. Яны заўсёды радуюцца вашым поспехам і засмучаюцца, калі ў вас нешта не атрымліваецца. Якімі ж вас хочуць бачыць вашы бацькі?(адказы дзяцей).

**Д/з (на выбар)**

1. .Чытаць па ролях.
2. . Складзіце класцер “Для чаго патрэбна сям’я?”

**Рэфлексія.**

Надышоў час заканчваць урок.

Над чым ён прымусіў вас задумацца? Чаму вас навучыў? Што было цікавым? Чаго не хацелася рабіць? Што вас кранула? Ці маглі б вы зрабіць так? Чаму?

Так, як бацькі, на свеце ніхто не ўмее

За дзяцей хвалявацца і перажываць

Так, як яны, ніхто не ўмее на свеце

Немаўлят сваіх песціць і забаўляць.